মিয়ানমারের নাসাকা বাহিনী মঙ্গলবার বিকালে ৬০ বাংলাদেশীকে ফেরত পাঠিয়েছে। তবে আনুষ্ঠানিকভাবে কোন বাংলাদেশী কর্তৃপক্ষের কাছে এদেরকে হস্তান্তর করা হয়নি। মিয়ানমারে অনুপ্রবেশের দায়ে ৩ মাস সাজা খাটানোর পর নাসাকা নাফনদীর ওপারে এসব বাংলাদেশী নাগরিককে নৌকায় তুলে দেয়। পরে নৌকাটি টেকনাফস্থ নাফনদীর আড়াই নং  সøুইচ গেইট এলাকায় এসে ভিড়ে। খবর পেয়ে বিজিবি ৩৫ বাংলাদেশীকে উদ্ধার করে নিয়ে আসে। বাকীরা যার যার মত গন্তব্যে ফেরত যায়। ফেরত আসা বাংলাদেশী নাগরিকরা জানায়, গত প্রায় ৩ মাস আগে দালাল চক্রের খপ্পরে পড়ে তারা মালয়শিয়া যেতে গিয়ে মিয়ানমারের নাসাকার হাতে ধরা পড়ে। নাসাকা তাদেরকে ৩ মাস জেল খাটিয়ে গতকাল মঙ্গলবার বিকালে বাংলাদেশে ফেরত পাঠায়। বিকাল ৫টার দিকে তারা বাংলাদেশে এসে পৌঁছেন।  বিজিবি জানায়, ফেরত আসা ৬০ বাংলাদেশী নাগরিকের মধ্যে ৩৫ জনকে তারা উদ্ধার করে। তারা হলেন, চট্টগ্রাম বাশখালীর কন্দাপাড়া এলাকার মৃত সাশিরাম  দাশের পুত্র সুজিত দাশ (২৫), মৃত শশী রায় দাশের পুত্র কৈশিক দাশ (৪৮), বাশখালী উত্তরছড়া এলাকার শামশুল ইসলামের পুত্র আবদুস সবুর (৪০), কক্সবাজার খুটাখালী মৃত নুরুল ইসলামের পুত্র হাবিবুল আলম, ছব্বির আহমদের পুত্র মোঃ ইউনুছ (১৭), দক্ষিণপাড়ার কাশেম আলীর পুত্র মোঃ ফিরোজ (২৪), একই এলাকার আবুল কালামের পুত্র বাদশা মিয়া (১৭), নয়াপাড়া এলাকার আশরাফ আলীর পুত্র জালাল আহমদ (৪৭), পূর্ব নয়াপাড়া এলাকার মৃত নুর মোহাম্মদের পুত্র নুরুল হক (২৬), ফজল করিমের পুত্র মোজাহার আহমদ (৩৭), মৃত নুরুল ইসলামের পুত্র জাহাঙ্গীর আলম (৩০), একই এলাকার  মনজুর আলমের পুত্র রুহুল আমিন, সুলতান আহমদের আবদুল¬াহ (৩০), গর্জনিয়া এলাকার মৃত গুরা মিয়ার পুত্র ওলা মিয়া (২৫), চন্দনাইশ ধোপাছড়ি এলাকার বাছা মিয়া মিয়ার পুত্র কালু (৪৫), চকরিয়া খরিয়াঘোনা এলাকার মোঃ শফির পুত্র মোঃ সেলিম (২২) আক্তার হোসেনের পুত্র নুর মোস্তফা (২৫), পালংখালী এলাকার সুরত আহমদের পুত্র রুহুল আমিন (২২), কাকাড়া এলাকার নজির আহমদের মিজানুর রহমান (২৪), রুহুল আমিনের পুত্র মোঃ জোহার, ইদগাহ বাংলাবাজার এলাকার মোঃ হাকিমের পুত্র ইয়াছিন (২২), একই এলাকার মোঃ হোছনের পুত্র এছারুল হক, ফাইস্যাখালী দক্ষিণঘোনা এলাকার  আবু তালেবের পুত্র ইব্রাহিম (১৯), সিকদার এলাকার ফরিদ আলমের পুত্র মোঃ জয়নাল (২৪), টেকনাফ নাইট্যংপাড়া এলাকার মৃত মতিউর রহমানের পুত্র আবদুল মজিদ (২০), মোঃ ছিদ্দিকের পুত্র রহমত উল¬াহ (৩০), শাহপরীরদ্বীপ করাচিপাড়ার আলী আহমদের পুত্র মোঃ আলম (১৮), মহেশখালী শামলাপুর এলাকার আবু তালেবের পুত্র শহিদুল ইসলাম (১৮), তার সহোদর আক্তার মিয়া (৩০), রামুর মোঃ ইসমাইলের পুত্র আমিন উদ্দিন (২০), মরিচ্যা কাটাবনিয়া এলাকার মৃত গোলাম নবীর পুত্র ফরিদ (২৫), বান্দরবান আলীকদম নয়াপাড়া এলাকার মোঃ শামশুল আলমের মোঃ জসীম উদ্দিন (২৫), কক্সবাজার  ফদনারডেইলের আলী আকবরের পুত্র হাফেজ আহমদ (৫২)।   ফেরত আসা টেকনাফ নাইট্যংপাড়ার রহমত উল¬াহ (৩০) জানান, গত ২১ মার্চ রাতে ট্রলারযোগে তারা কক্সবাজার শহরের কস্তুরাঘাট থেকে ১৪৬ জন লোকসহ মালেশিয়ার উদ্দেশ্যে রওয়ানা দেন। ট্রলারটি ১৩ দিন সাগর পাড়ি দিয়ে গত ৩ এপ্রিল মিয়ানমারের ইয়াঙ্গুনের পশ্চিম পাশে নিয়ে গিয়ে তাদেরকে মালয়শিয়া পৌঁছে দেওয়া হয়েছে বলে নামিয়ে দেয়। তারাও মালয়শিয়া পৌঁছেছে ভেবে ট্রলার থেকে নেমে যায়। পরে তারা মিয়ানমারে পৌঁছেছে বুঝতে পেরে সরকারের শরনাপন্ন হয়। মিয়ানমারের প্রশাসন তাদেরকে জেলে প্রেরণ করে।  তিনি আরো জানান, বাংলাদেশ ও মিয়ানমারের কতিপয় দালাল মিয়ানমারের ৮৭ জন এবং বাংলাদেশের ৬০ জনকে মালয়েশিয়া নিয়ে যাওয়ার নামে জনপ্রতি ৫০ হাজার টাকা থেকে ১ লাখ টাকা পর্যন্ত হাতিয়ে নিয়ে প্রতারণা করে। এসব দালালরা কক্সবাজারে অবস্থানকারী মিয়ানমারের বাসিন্দা মৌলভি আবদুর রহীম, টেকনাফ বরইতলী এলাকার রুহুল আমিন, শাহপরীরদ্বীপের নুর মোহাম্মদ মাঝি ও শুক্কুর মাঝি, খুটাখালীর মহিলা দালাল খালেদা বেগম, উখিয়া কুতুপালং শরনার্থী ক্যাম্পের কবির আহমদ, কক্সবাজার ফদনার ডেইলের রশিদ মাঝি তাদের কাছ থেকে টাকা আদায় করে এবং ইয়াঙ্গুনে পাহাড়ী  এলাকায় তুলে দিয়ে প্রতারিত করে।